لە کەناراوەکانی باکوری ئیرلەندا،
گردێکی مەزن پڕ لە کۆڵەکە و خشتی هەڵواسراو هەیە
کە پێی دەوترێت پردی مەزن
بەرەو زەریا درێژدەبێتەووە.
لێکدانەوەی زانستی بۆ ئەم پردە
ئەوەیە کە ئەمە ئەنجامی یەکگرتن و جیا بوونەوەی پێکهاتەی تواوەی بورکانییە
لە کاتی ساردبوونەوەیان دوای تەقینەوەی بورکانیی.
بەڵام لە ئەفسانەی کۆنی ئیرلەندییەکان بە شێوازێکی تر باس دەکرێت.
بە پێی ئەفسانەکان،
فین ماککوڵی زەبەلاح لە کەناراوی ئنتریم لەگەڵ هاوسەرەکەی
ئونا بە خۆشی دەژیا.
تاکە کێشە و هەڕەشەی سەریان بەهۆی
بێناندۆنەی زەبەلاحەوە بوو.
یان پیاوە سورەکە، کە لە کە لەوبەری دەریاکە لە سکۆتڵەندا دەژیا.
هەردووکیان، سوکایەتیان دەکرد بە یەکتر و بەردییان دەگرتە یەکدی
بۆ دەرخستنی هێز و توانایان.
جارێک، فین بەردێکی گەورە دەردەهێنێت و بەرەو دوژمنەکەی دەیهاوێژێت،
بەڵام ناگاتە شوێنی مەبەست.
ئەم بەردە دەبێتە هۆی دروست بوونی دورگەی پیاوەکان.
ئەو چاڵەی بەهۆی بەردەکەوە دروست دەبێت بە ئاو پڕ دەبێتەوە
و دەبێتە دەریاچەی ڵۆک نەی.
قسە ناخۆشەکانی دوو زەبەلاحەکە بەردەوام بوو،
تا ڕۆژێک بێناندۆنەر ئاڵەنگاری فین دەکات بۆ شەڕێکی ڕووبەڕوو.
بۆیە، فین کۆمەڵێک بەرد دەخاتە ناو زەریا بۆ ئەوەی پردێک بۆ پەڕینەوەی درووست بکات
تا بتوانێت بگاتە خاکی سکۆتڵەندا.
فین بە توڕەبوونەوە بەڕێ کەوت.
کاتێک خاکی سکۆتڵەندا دەردەکەوێت،
لە دورەوە بێناندۆنەری بینی،
قەبارەی فین مەزن بوو،
بەڵام کاتێک چاوی بە بێناندۆنەری زەبەلاح دەکەوێت کە بە توڕەییەوە بەرەو ڕووی دێت
ئازایەتییەکەی نامێنیت.
تەنها بە چاو کەوتن بە ملە ئەستور و مەچەکە گەورەکەی بێناندۆنەر، فین ڕا دەکات.
فین بە دوایەوە بوو، لە ماڵەوە
فین لە ترسا دەلەرزی کاتێک باسی دوژمنەکەی دەکرد بۆ ئونا.
دەیانزانی ئەگەر فێن ڕووبەڕووی بێناندۆنەر ببێتەوە،
تێک دەشکێت.
بۆیە، ئونا پلانێکی ژیرانە دادەڕێژیت،
ئەوان دەبوو خەیاڵێکی وا درووست بکەن،
کە فێن پیاوێکە وەک شاخێکە.
کاتێک بێناندۆنەر لە پردەکە نزیک دەبووەوە،
ئونا مێردەکەی لە لانکەیەکی مەزندا حەشار دەدات.
و گۆڕی هاوشێوەی مناڵیکی زەبەلاح،
فین بێدەنگ بوو کاتێک بێناندۆنەر بە توندی لە دەرگەی دەدا.
لە کاتی هاتنە ژوورەوەی خانووەکە دەلەرییەوە.
ئۆنا بە بێناندۆنەری توڕەی ووت کە هاوسەرەکەی لە ماڵ نییە،
بەڵام دەتوانێت لێرە دابنیشتێت و نان بخوات هەتا هاوسەرەکەی دەگەڕێتەوە.
کاتێک بێناندۆنەر گازی گرت لە کێکەکەی بەر دەمی،
لە ئازاردا هاواری کرد
چونکە ددانەکانی شکان بەهۆی قەپ گرتن لەو کانزایانەی ئۆنا شاردبوویەوە لە ناو کێکەکە.
ئۆنا پێی ووت کە ئەمە کێکی دڵخوازی فینە،
بەمەش گومانی خستە مێشکی بێناندۆنەر،
کە ئەو هاوشیوەی فێن بەهێز نییە.
کاتێک فین وەک منداڵ دەقیژێنێت،
سەرنجی بێناندۆنەر دەکەوێتە سەر منداڵە زەبەلاحەکەی سوچەکە.
منداڵەکە زۆر زل بوو
چەند بەتانییەکی پێدا درابوو منداڵەکە ئەوەندە زەبەلاح بوو
بێناندۆنەر بە لەرزەوە بیری کردەوە کە دەبێت قەبارەی مەزنی باوکی چۆن بێت.
بۆیە، بڕیار دەدات کەوا باشترە هەر نەزانێت.
لە کاتی ڕاکردنیدا، بێناندۆنەر هەموو ئەو بەردانەی فڕێ دا کە پردەکەی لێ درووست کرابو
و ڕێگەکەی تێکشكاند،
ئەوەی مایەوە، دوو پێکهاتەی بەردینی لە یەکچوون:
یەکێک دەکەوێتە کەناراوەکانی باکوری ئەنتریم لە ئێرلەندا
و دانەیەکی تر لە ئەشکەوتی فینگاڵ لە سکۆتڵەندا ڕاستەوخۆ لە بەرامبەر زەریاکە.